Diari Oficial de la Generalitat Valenciana


Sumari del DOGV 4831, del 31-08-2004 (2004/8684)

Informació pública del programa per al desenvolupament de l'actuació integrada del barri de Sant Marc, UE-1 i UE-2 de sòl urbà de les normes subsidiàries d'Almenara.
---------------------------------------------------------------------------------------------------------------------------------------------------------------------

### Dades del document

Número de DOGV
:   4831

Data del DOGV
:   31-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8684


Organisme emissor
:   Ajuntament d'Almenara

Tipus de document
:   Anunci

Informació pública del programa per al desenvolupament de l'actuació integrada del barri de Sant Marc, UE-1 i UE-2 de sòl urbà de les normes subsidiàries d'Almenara. [2004/Q8684]
  
En compliment del que disposa l'article 46.3 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic que per l'Acord Plenari de 29 de juliol de 2004, s'ha resolt sotmetre a informació pública el programa per al desenvolupament de l'actuació integrada del barri de Sant Marc, UE-1 i UE-2 de sòl urbà de les normes subsidiàries d'Almenara, presentat per l'ajuntament per a la gestió directa.
  
La documentació presentada i sotmesa a informació pública consta de: document programa, projecte d'urbanització de la unitat d'execució UE-1; projecte d'urbanització de la unitat d'execució UE-2; Text Refós del projecte d'urbanització conjunt del total de l'àmbit de les dues unitats d'execució a efectes de l'aprovació municipal i licitació conjunta, atesa la unitat física d'estes unitats; expedient de quotes d'urbanització de la unitat d'execució UE-1 i projecte de reparcel·lació de la UE-2, estos documents se sotmeten a informació pública pel termini de 20 dies hàbils següents a la inserció d'este anunci en el Diari Oficial de la Generalitat Valenciana.
  
En este període es podran consultar al Departament d'Urbanisme de l'ajuntament les propostes presentades i al mateix temps presentar al·legacions i/o presentar unes altres alternatives tècniques que pretenguen competir amb l'exposada al públic. Les proposicions juridicoeconòmiques es podran presentar, en el termini de cinc dies hàbils següents a la finalització de la informació pública en plica tancada, a la casa de la vila, en sobre tancat, i han de contindre els documents especificats als apartats c) i d) de l'article 32 de la Llei Reguladora de l'Activitat Urbanística. L'obertura de proposicions juridicoeconòmiques es durà a terme el primer dia hàbil següent, tret de dissabtes, al de la finalització del termini per a presentar-les, a les 13.30 hores, a la sala d'actes de l'ajuntament. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
El present sotmetiment a informació pública complix la funció de notificacions per edictes, de conformitat amb el que establix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, pel que fa als propietaris de parcel·les la titularitat o el domicili dels quals a efectes de notificacions es desconeix.